Jammu da Kashmir tsohuwar jiha ce (zuwa shekara ta 2019), yau yanki ne a ɓangaren Arewa mai nisa ta kasar Indiya. Jihar ta mamaye fadin kasa adadin sukwaya mil 39,179 (wato kilomita 101,473.1) kuma mafi yawanci a yankin tsaunukan Himalaya. Idan aka kwatanta da fadin kasa to jihar Jammu da Kashmir tafi Masarautar Bhutan amma batakai kasar Suwizalan ba. Jammu da Kashmir ta fada mulkin mallaka na Birtaniya a 1860. Jammu da Kashmir tayi iyaka Jan jahohin Himachal Pradesh da ta Punjab a ƙasar Indiya daga kudu da kuma Jamhuriyar Jama'ar Sin daga daga arewa da gabas sai kuma daga yammaci inda tayi iyaka da kasar Pakistan. Akwai rikici akan yankuna a jihar Jammu da Kashmir tsakanin kasashen Sin, Pakistan da Indiya. Addinai a Jihar Jammu da Kashmir . Addinin Musulunci na mafi girma a jihar Jammu da Kashmir inda kaso 67% na mutanen jihar Musulmai na, sannan kuma mutanen yankin Kashmir adadin mabiya Musulunci yakai 97%. Jammu da Kashmir ta kunshi yankuna uku sune, Jammu, Kashmir da kuma Ladakh].